Elizabeth Olsen. Elizabeth Chase Olsen (; 1989-yil 16-fevralda tugʻilgan) — amerikalik aktrisa. Aktrisalik faoliyati juda erta — 4 yoshligida boshlangan. „Martha Marcy May Marlene“ (2011) filmida debyut rolini ijro etgan. „Marvel kinematografiya koinoti“ mediafranshizasi filmlaridagi Wanda Maximoff / Scarlet Witch roli ortidan olamshumul shuhrat qozongan. Hayoti. Elizabeth Chase Olsen 1989-yil 16-fevralda Kaliforniya shtatining Sherman-Oks shaharchasida dunyoga kelgan. Onasi (Jarnie) — sobiq balerina, otasi (Dave) — bankir. Elizabethning James ismli akasi, Mary, Ashley ismli ikki opasi bor. 1995-yil Elizabeth 6 yoshligida ota-onasi ajrashishgan. Shaxsiy hayoti. Olsen 13 yoshidan boshlab oʻzini ateist deb hisoblaydi. 2011-yildan 2014-yilgacha amerikalik aktyor Boyd Holbrook bilan munosabatda boʻlgan. 2019-yilning iyulida „Milo Greene“ pop-guruhi musiqachisi Robbie Arnett bilan unashtirilgan. 2021-yil iyunida Olsen Arnett bilan turmush qurganligini eʼlon qilgan. Hozirda juftlik Los-Anjeles shahrida yashaydi.